***Óravázlat***

A pedagógus neve: Ferenczi Roland

Osztály: 5. osztály

Tantárgy: Magyar nyelv

Témakör: Hangalak és jelentés viszonya

Az óra témája: Az ellentétes jelentésű szavak

Óra típusa: Új ismeretet feldolgozó óra

Az óra cél- és feladatrendszere: gondolkodás, kommunikációs készség, olvasási készség, véleményformálás, érvelés, mások véleményének meghallgatása, szociális és állampolgári kompetencia fejlesztése.

Az óra didaktikai feladatai:

* **Nevelési**: *Mások véleményének meghallgatása, saját gondolatok kinyilvánítása.*
* **Oktatási/didaktikai**: *Az ellentétes jelentésű szavak elsajátítása, gyakorlása.*
* **Pedagógiai/pszichológiai**: *motiválás, differenciálás és individualizálás, problémafelvetés és problémaszituáció megteremtésének módszerei, vita levezetése*

Tantárgyi kapcsolatok: természetismeret

Felhasznált források: Tankönyv, Szitakötő folyóirat 2021-2. száma

Tanórát megelőző tevékenységek: Felkészülés a tanórára. A feladatlap elkészítése, a folyóiratok kiosztása.

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő-keret** | **Tartalom, tanulói tevékenység** | **A pedagógus tevékenysége** | **Célok, feladatok** | **Módszerek** | **Tanulói munkaformák** | **Eszközök** | **Megjegyzések** |
| 2 perc | **Szervezés, előkészítés**: a hetes jelentése, a napló beírása | A napló beírása |  |  |  |  |  |
| 5 perc | Az előző órákon tanult ismeretek átismétlése, az egyjelentésű, többjelentésű, azonos alakú szavak ismétlése. Táblázat formájában felidézzük a z eddig tanultakat. | Tanári kérdésekkel segítve felidézni a tanulók ismereteit.  Táblázat felrajzolása. | A tanult ismeretek felidézése, felmérése. | Tanári kérdések. | Frontális munka. | Tankönyv,  füzet. |  |
| 15 perc | **Játék: Területfoglaló**  A játékhoz előzőleg elkészített táblát, korongokat és kártyákat osszuk ki a pároknak!  **Játékszabály:**  **A mellékletben olvasható!** | Tanári bemutatás.  A feladat megfogalmazása.  A szabályok ismertetése Folyamatos ellenőrzés. Tanári magyarázat. | Az ellentétes szavak gyakorlása. | Önálló gondolkodás. Ismeretek felidézése. Megbeszélés. | Páros munka. | Játéktábla,  szókártyák (25db),  fekete és fehér korong (9-9db) |  |
| 8 perc | A játék megbeszélése, vitás kérdések eldöntése, véleményformálás. | A feladat megfogalmazása. | Az érvek megfogalmazása, példákkal való alátámasztása. | Vélemény alkotása, érvelés. | Egyéni, illetve páros munka. |  |  |
| 10 perc | Szitakötő c. folyóirat 2021-2. sz. Olvassuk el a folyóirat 16-17. oldalán található szövegrészletet. (Élet, erő, egérség)  Keressétek meg a szövegben azokat a szavakat melyeknek van ellentétes megfelelője. | A feladat megfogalmazása.  A szöveg felolvasása. | A szókincs bővítése. A hatékony önálló tanulás erősítése. Az önálló ismeretszerzés, tájékozódás. |  | Egyéni, illetve páros munka. | Szitakötő folyóirat 2021-2. száma |  |
| 2 perc | A feladat ellenőrzése. Felolvashatják a válaszaikat, valamint a többiek kiegészíthetik azokkal, amik nem hangoztak el. | Ellenőrzés, jutalmazás. | Ellenőrzés. | Tanári ellenőrzés. | Egyéni munka.  Frontális munka. |  |  |
| 3 perc | A tanóra lezárása:  Összefoglalás, megbeszélés, hogy miért is volt hasznos számukra a mai óra. | Irányított kérdésekkel felidézni az órán elhangzottakat. | Összefoglalás. Saját véleményformálás. | Tanári kérdések. | Frontális munka. | . |  |

1. sz. melléklet: Játéktábla

|  |  |  |  |  |
| --- | --- | --- | --- | --- |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

2. sz. melléklet:

Szókártyák (25db)

|  |  |  |  |  |
| --- | --- | --- | --- | --- |
| jó | bátor | okos | szép | magas |
| erős | gonosz | sovány | kicsi | mély |
| édes | meleg | első | kint | éhes |
| szögletes | görbe | elég | sok | szűk |
| sima | száraz | könnyű | bal | fényes |

3. sz. melléklet:

**Játékszabály**

A játékot két játékos játszhatja!

A játékosok a szókártyákat osszák szét!

A kezdő játékosnál egyel több szókártya legyen!

A játékosok válasszanak egy színt a korongok közül!

Kezdés:

A kezdő játékos felolvas egy szókártyát, és ha az ellenfél tudja a kártyán szereplő szó ellentétét, akkor a táblára tetszőleges helyre letehet egy korongot. Majd az ellenfél olvassa fel a kártyáját, és ha jó a válasz a másik játékos is letehet egy korongot! A korongot nem teheti ugyan arra a helyre!

A táblára mindkét játékos egy körben csak egy korongot tehet!

A következő körökben a játékosok megint megmondják az ellentéteket, majd a következő korongot a lólépés szabályainak megfelelően helyezhetik a táblára!

Kiütés:

Ha az egyik játékos (a kezdést leszámítva) olyan mezőre tud tenni korongot, ahol az ellenfél korongja van, akkor az ellenfél korongját leveheti!

Az a játékos nyer, akinek az összes korongja a táblán van, vagy több korongja marad a táblán!